ຝຣັ່ງແລະອີຕາລີ ຈະສົ່ງທີ່ປຶກສາດ້ານທະຫານ ໄປຍັງລີເບຍ
ການ​ເຄື່ອນ​ໄຫວ​ທີ່​ວ່າ​ນີ້​​​ມີ​ຂຶ້ນ​ລຸນ​ຫລັງ​ອັງກິດ​ໄດ້​​ປະກາດວ່າ ຕົນ​ຈະສົ່ງທີ່ປຶກສາທາງທະຫານ 20 ຄົນໄປຊ່ວຍພວກກະບົດ.
ຝຣັ່ງແລະອີຕາລີກ່າວວ່າ ພວກຕົນຈະສົມທົບກັບອັງກິດໃນການຈັດສົ່ງທີ່ປຶກສາດ້ານທະ ຫານຈໍານວນນ້ອຍໆໄປຍັງລີເບຍ ເພື່ອຊ່ວຍສະໜັບສະໜຸນພວກກໍາລັງຝ່າຍກະບົດ ແລະພ້ອມດຽວກັນກໍປະຕິເສດຕໍ່ການຈັດສົ່ງກໍາລັງພາກພື້ນດິນ ໄປເສີມການຈັດຕັ້ງປະ ຕິບັດເຂດຫ້າມບິນຂອງອົງການເນໂຕ້ທີ່ໄດ້ຮັບອະນຸມັດຈາກອົງການສະຫະປະຊາຊາດ ເພື່ອປົກປ້ອງພົນລະເຮືອນນັ້ນ ພວກເຈົ້າໜ້າທີ່ຝຣັ່ງກ່າວໃນວັນພຸດ ວານນີ້ວ່າ ພວກນາຍທະຫານຂອງຕົນຈະທໍາງານ ຮ່ວມກັບຄະນະນໍາພາພົນລະເຮືອນຂອງຝ່າຍກະບົດ ທີ່ເອີ້ນວ່່າ ສະພາໄລຍະຂ້າມຜ່ານ ແຫ່ງຊາດນັ້ນ ໃນພາລະກິດຕິດຕໍ່ປະສານງານກັນ ເພື່ອຈັດແຈງກ່ຽວກັບການຫາທາງ ປົກປ້ອງພວກພົນລະເຮືອນ ນອກນີ້ ຝລັ່ງຍັງໄດ້ກ່າວອີກວ່າ ຕົນມີນາຍທະຫານຈໍາ ນວນນຶ່ງ ຢູ່ພື້ນດິນໃນພາກຕາເວັນອອກຂອງລີເບຍແລ້ວ ທາງຝ່າຍອີຕາລີນັ້ນ ລັດຖະມົນຕີປ້ອງກັນປະເທດ Ignazio La Russa ກ່າວວ່າ ປະ ເທດຂອງທ່ານຈະສົ່ງນັກເຝິກ 10 ຄົນໄປຊ່ວຍເຝິກແອບພວກກະບົດ ທີ່ພວມຕໍ່ສູ້ກັບກໍາ ລັງທີ່ຈົ່ງຮັກພັກດີຕໍ່ພັນເອກມວມມາ ກາດດາຟີ ນັ້ນ ການເຄື່ອນໄຫວທີ່ວ່ານີ້ ມີຂຶ້ນລຸນຫລັງທີ່ອັງກິດໄດ້ອອກມາປະກາດໃນວັນອັງຄານຜ່ານ ມາວ່າ ຕົນຈະສົ່ງທີ່ປຶກສາທາງທະຫານ 20 ຄົນໄປຊ່ວຍພວກກະບົດໃນວຽກງານດ້ານ ການຈັດຕັ້ງດ້ານພະລາທິການ ແລະການສື່ສານ ແຕ່ພວກນາຍທະຫານອັງກິດເຫລົ່າ ນີ້ ຈະບໍ່ປະກອບສ່ວນໃນການສູ້ລົບໃດໆ ທັງຈະບໍ່ເຝິກແອບ ຫລືປະກອບອາວຸດໃຫ້ ແກ່ພວກກະບົດ